Аьрсбин: «Советан Iедал долуш цара дихкина хилла дешнаш ду, вайн къоман маттера пачхьалкхаца доьзна а, маршонца доьзна а. Таханлерчу дийнахь изза юха схьадена вайна. Тахана маршо боху дош хьехо йиш йолуш дац. Доьналла а, къонахалла а, нийсо а бохург а дийца йиш йолуш дац. Цундела хьалхалера коммунисташ болчу хенахь хилла хьал юха а дIахIоьттийна. Цул сов, цхьа а доцург а долуш.